Isegi üllatav, et Beyonce andis välja oma selle aasta esimese singli ja sellest pole suuremat numbrit tehtud. Sinna kõrvale mahtus aga suurel hulgal tantsumuusikat ja ka parimat moodsat popi, mida pikka aega kuulnud olen.
#000004
Hoogne ja sürreaalne alternatiivpop, kus lõhutud troopilised rütmid kohtuvad androgüünsete tulnukavokaalidega.
#000005
Kui Rosalia tuleval aastal ilmuv kolmas album on tervikuna sama tugev kui see singel, siis on meil olemas aasta plaat. Popmuusika meistriklass.
#000007
Selline pehmelt heljuv indie pop, mida ka Yumi Zouma esindab, on ideaalne sügisemuusika. Soe teetass ette, tekk ümber ja väljas lokkav hallus ei tundugi enam nii lootusetu.
#000011
Produtsent Fort Romeau oskab oma justkui lihtsalt house'i-lood muuta suurejooneliseks. Ka "Spotlights" mõjub eepiliselt, bassid on eriti täpselt paika krutitud ja vokaalsämplid töötavad imeliselt.
#000012
Ega ma ei oska David Guetta soolomaterjaliga juba aastaid midagi peale hakata, õnneks jätkab ta ikkagi oma house'i-projektiga Jack Back, mis on seevastu väga tuumakas. Lugu "Alive" on parimas mõttes bänger.
#000014
Ilmselt üks Fred Againi selle aasta nõrgemaid singleid, aga ka tema madal tase on hämmastavalt tugev. Justkui ekslev "Faisal" ei suudagi lõplikult oma suunda leida, aga atmosfäär on loos väga tugev.
#000016
Popmuusika otse tulevikust. Kasutatud elementides pole küll midagi uut, taustades on kasutatud isegi lahjendatud jungle'it, kuid produktsioon ja vokaalid ei pärineks justkui siit maailmast.
#000017
Oi kui ilus ja pehme electropop. Ehk võiks nii kõlada Robyn, kui ta ei tahaks kogu aeg kõik kanalid täis paugutada? Taas üks neid lugusid, mis pakub pimedasse sügisesse killukese lootust.
#000019
Briti tantsumuusika eestvedajana on Alan Fitzpatrick juba pikka aega head tööd teinud ja jätkab seda ka oma värskel plaadil "Machine Therapy". Lugu "Something Wonderful" võlub rikkaliku öise atmosfääriga.
#000023
Noor produtsent Yune Pinku käe all valmib mõnusalt toores tantsumuusika, mis haarab oma kõlapildis küllalt palju 1990. aastatest, kuid rikastab seda kaasaegse alternatiivpopi esteetikaga.
#000024
Produtsent Dossi värske singel "Cherry" kaugeneb talle omasest jõulisest biitidest ja kaldub pigem parimas mõttes Peachile sarnaneva otsekohese NSFW popmuusika poole, mis on pisut vulgaarne ja pisut nilbe.
#000025
Tundub, et Joy Orbisoni teebki kordamööda tõhusat tantsubiiti ja abstraktset autorielektroonikat, antud juhul on need kaks servapidi isegi kokku saanud. Viieminutises loos toimub meeletult palju, nakkavad trummid on seal täiesti olemas, kuid need on peidetud tihedasse elektroonikaudusse.
#000026
Erakordselt viljakas kaasaegse jungle'i tipptegija Coco Bryce ei näita kaugeltki väsimise märke. Huvitav, kas ta aju genereeribki hommikust õhtuni ainult mingeid sürreaalseid trummiskeeme, mille abil järgmisi üllatavaid lugusid kokku panna?
#000027
Vaikselt kulgev intiimne UK garage, mis ei keera pöördeid hetkekski liiga kõrgeks, pigem on see mõnusalt pehme tiksumine nädalavahetuse hommikuks. Või siis rahulikumaks koduseks õhtuks, kui peole minna ei jaksa, aga päris ilma tantsumuusikata ka ei saa...
#000029
Erika de Casier "Friendly (Smerz Remix)"
#000030
Kelle jaoks jääb Ell Murphy pehme UKG liiga igavaks, siis Interplanetary Criminal laenab palju kaasaegse Briti bassimuusika jõulistest saundidest, aga ei muutu kommertslikuks paugutamiseks, vaid "Trust Me" on igati väljapeetud ja maitsekas.
#000033
Sümpaatne, et produtsent Karma Kid pole kunagi kartnud eeplisi tantsubiite ja mingis mõttes isegi kitši kalduvaid kompositsioone. Ka värske, troopilistest rütmidest läbi imbunud "Bossa" on esimestest sekunditest nakkav tantsupomm, mis nõuab suuri kõlareid.
#000037
Kui peaksin defineerima parimat pikkade pühapäevahommikute muusikat, siis vanakooli soul'i kõrval sobib sinna kõige paremini just selline kerge ja õhuline diskohõnguga house. Megamõnus.
#000041
Kes varem Aafrika moodsat tantsumuusikat kuulanud, oskab ilmselt juba aimata, mida Nigeeria muusiku Niniola värskelt EP-lt "Lagos to Jozi" oodata. Ega seal midagi tingimata uut pole, aga see parimas mõttes rahutus mõjub igapäevaste tuttavate rütmiskeemide vahel värskendavalt.
#000043
Tantsumuusika puritaanid ajaksid sellise loo peale kindlasti nina krimpsu ja viriseksid, et kõik kõlab liiga labaselt, totralt ja kommertslikult. Aga just selline massidele suunatud raadio-house on oma muretuses kohati eriti hea.
#000045
Tundub, et Pinkpantheressi edulugu algatas mingi uue liikumise alternatiivses popmuusikas: magamistoa lo-fi produktsioon, eriti hoogsad trummirütmid ja sulnis vokaal. Tahaks veel, tahaks veel!
#000049
Kindlasti on Beyonce oma karjääri jooksul paremaid lugusid teinud, pole kahtlustki, aga see on ikkagi tema esimene singel 2021. aastal. Jõuline ja provokatiivne, muusikaliselt jääb aga liialt ühe koha peale tammuma...
#000050
Kui Beyonce ei suuda midagi uut pakkuda, siis Amber Mark hoiab endistviisi kõrget taset: temagi teeb muusikat laiskadest hommikuteks, ka loo "Softly" saatel on hea diivanil lesida ja lihtsalt aega surnuks lüüa. Meelde jääb ka rikkalik produktsioon.
#000051
Neile, kes armastavad Goldie debüütalbumit "Timeless", peaks värske lugu "Sunlight" küll meeldima. Siin on just seda jazziliku trummi-bassi energiat, millega Goldie alustas ning mida pole keegi teine tänaseni sama hästi teha suutnud. Tundub, et kui keegi üldse seda korrata suudab, siis vaid tema ise.
#000053
Kui üldiselt on Bruno Marsi ja Anderson .Paaki projekti Silk Sonic debüütalbum tulvil meelast "sosistan sulle kõrva" seksi-funk'i, siis plaadi tipphetk on ilmselt hoopis "777", otsekui jamesbrownilik vanakooli soul'i plahvatus.
#000054
Briti produtsendi Batu looming on tihedalt läbi imbunud dubstep'ist ja kurjemast UKG'st, aga ta ei soovi nende žanrite juurde pidama jääda. Tema värske EP "I Own Your Energy" on ilmeksimatult reivimuusika, kuid see on nii abstraktne ja hullumeelne, et seda lõplikult defineerida polegi võimalik.
#000055
XL Recordsi alt ilmunud Blawani uus EP "Woke Up Right Handed" on meeletult ambitsioonikas: paljuski on see tugev tervikkompositsioon, mis kõlab kui tantsumuusika teiselt planeedilt, väärakas ja ebaloomulik elektrooniline hallollus.
#000056
Ma ei saa päriselt lõpuni aru, mida Sega Bodega oma värskel plaadil "Romeo" taotleb: seal on kohati talumatult imalaid autotune-ballaade, kuid nende kõrval on särtsakaid ja julgelt produtseeritud alternatiivpopi pärle. Üks selliseid on koos Charlotte Gainsbourg'iga valminud lugu "Naturopathe".
#000058
Londoni elektroonilise jazz'i (või jazz-elektroonika?) ansambel Portico Quartet on eriti produktiivne, sel aastal on nad avaldanud juba kaks albumit. Värske "Monument" on üsna minimalistlik tervikalbum, kust üksikud lood niivõrd hästi silma ei pasta, kui ehk välja arvata seikluslik lõpulugu "On The Light".
#000060
Kuigi produtsendi Logic1000 põnevamad lood jäävad aega, kui ta ei olnud veel nii suurt tuntust saavutanud, väärib tema värske EP "In The Sweetness Of You" igati tähelepanu. Seda iseloomustab segu pop- ja reivimeloodiatest, kuid need on kokku segatud nii peene käega, et ei meenuta lõpuks kumbagi neist žanritest.
#000061
Võin kuulata igasugu eksperimentaalset huugamist ja hullu kolistamist, aga lõpuks tulen ikka tagasi oma suure lemmiku juurde: ilus elektroonika oli, on ja jääb minu jaoks. Produtsent Pretty Girl defineerib oma lühialbumil "Middle Ground", mida ilus elektroonika tähendab: hea atmosfäär, udused vokaalid, pehmed biidid.
#000062
Varsti algab seekordne Eesti Laulu karussell, mis toob meile lausa 40 uut poplugu ja ilmselt ka palju täiesti tundmatuid artiste. Enne suurt konkurssi ilmus eikusagilt välja klassikalise muusika taustaga Maria Kallastu, kes tegi üle aegade parima kodumaise RnB loo "Curtains". Ei jõua ära oodata, mis tal veel plaanis on...
#000063
Londoni RnB artist näitab, et hea loo jaoks polegi palju vaja: suure osa loost "PBFF" ei toimugi muusikaliselt mitte midagi, on vaid õrn klaverimeloodia, taustalauljad ja tema enda erakordselt võimas vokaal. Väike pärl, mis vääriks palju suuremat tähelepanu.
#000064
Rosalial ilmus uus singel "LLYLM"
#000065
Ülevaade. Aasta parimad lood 2021
#000069
Laura Kalle: teater ei peaks ainult paitama
#000079
Hannes Kaljujärv: kuigi "Päikesepoisid" on komöödia, on ses ka nukraid toone
#000083
Tarrvi Laamann: selleks, et midagi teha, peab olema hea tuju
#000088
Anthony Horowitz: ma usun kirjutamise ja kirjanduse jõudu
#000090
Avalik debatt Eesti akadeemilise muusikahariduse raskustest
#000092
Proovi järele: soojendusharjutused Klassikaraadio muusikapäeva viktoriiniks
#000094
Astrid Laupmaa: NFT-kunst jääb Eestis tähelepanuta
#000097
Teatri- ja muusikamuuseumi kogud kolitakse tuleval aastal Maarjamäele
#000101
Edetabel. Aasta parimad albumid 2022
#000104
Aasta parimad albumid 2022. Isiklikud edetabelid
#000105